
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

U I M E  R E P U B L I K E  H R V A T S K E 

R J E Š E N J E

Trgovački sud u Zadru OIB:39670464653, po sutkinji Ani Markač, povodom prijedloga za otvaranje stečajnog postupka nad dužnikom BORIS UGOSTITELJSTVO j.d.o.o. za ugostiteljstvo i trgovinu, OIB:66260186526, Polača, Polača 348, dana 20. veljače 2017., 

r i j e š i o  j e

I.	Obustavlja se stečajni postupak nad dužnikom BORIS UGOSTITELJSTVO j.d.o.o. za ugostiteljstvo i trgovinu, OIB:66260186526, Polača, Polača 348.

II.	Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika BORIS UGOSTITELJSTVO j.d.o.o. za ugostiteljstvo i trgovinu, OIB:66260186526, Polača, Polača 348.

Obrazloženje

	Nad uvodno označenom pravnom osobom Financijska agencija, RC Split, Podružnica Zadar, dana 27. prosinca 2016. Trgovačkom sudu u Zadru, podnijela je prijedlog za otvaranje stečajnog postupka.
Zahtjev je podnesen temeljem čl. 110. st. 1. Stečajnog zakona (Narodne novine broj 71/15; dalje SZ) jer je dužnik na dan 22. prosinca 2016. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 11.130,14 kn, te dvoje zaposlenih. 
Postupajući po zahtjevu Financijske agencije, Sud je rješenjem posl. br. St-1166/16-5 od 24. siječnja 2017. pokrenuo prethodni postupak radi utvrđivanja pretpostavki za otvaranje stečajnog postupka nad stečajnim dužnikom te radi očitovanja o prijedlogu za otvaranje stečajnog postupka. 
Na predmetno ročište održano dana 14. veljače 2017. pristupio je zastupnik dužnika po zakonu koji je priložio Potvrda Financijske agencije o blokadi računa i novčanih sredstava dužnika od 27. siječnja 2017. (datum izdavanja iste) iz koje proizlazi da dužnik na dan izdavanja potvrde ima evidentirano 0 dana neprekidne blokade odnosno ukupno 137 dana blokade u prethodnih 6 mjeseci zbog nepodmirenih osnova za plaćanje evidentiranih u Očevidniku redoslijeda osnova za plaćanje. Nepodmirene  obveze na dan izdavanja potvrde da iznose 0,00 kn.
Sud je nakon održanog ročišta podneskom od 14. veljače 2017. zatražio ponovo dostavu podataka od strane Financijske agencije o stanju duga, te danima blokade uvodno označenog dužnika iz razloga jer je Financijska agencija podneskom od 31. siječnja 2017. ispričala svoj nedolazak na zakazano ročište 14. veljače 2017., te navela kako i dalje ostaje kod navoda iz Prijedloga za otvaranje stečajnog postupka jer da dužnik na dan 22. prosinca 2016. ima u očevidniku redoslijeda za plaćanje evidentirane osnove za plaćanje u neprekinutom razdoblju od 120 dana u ukupnom iznosu od 11.130,14 kn (list spisa 11), a što je ista ponovila i u podnesku od 14. veljače 2017. (list spisa 12). Slijedom upita Suda  Financijska agencija 17. veljače 2017. dostavila je podnesak uz koji je priložila i Potvrdu od 16. veljače 2017. (datum izdavanja iste) iz koje potvrde proizlazi kako dužnik u Očevidniku redoslijeda osnova za plaćanje na dan izdavanje iste ima evidentirano neizvršenih osnova za plaćanje u neprekinutom razdoblju od 0 dana. 
Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 
Budući je Sud utvrdio da je prestao stečajni razlog jer je dužnik do završetka prethodnog postupka postao sposoban za plaćanje, to je isti, a primjenom odredbe čl. 128. st. 9. SZ obustavio konkretni postupak. 
Nadalje, Financijskoj agenciji naloženo je, da nakon pravomoćnosti ovog rješenja, a  sukladno odredbi čl. 112. st. 7. Stečajnog zakona oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 5. Stečajnog zakona sa računa uvodno označenog dužnika.

U Zadru 20. veljače 2017.   
				                        
			                   Sutkinja
Ana Markač
								   

UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

Dostaviti: 
· predlagatelju FINA-i, Podružnica Zadar
· dužniku 
· e-Oglasna ploča sudova
· u spis
· nakon pravomoćnosti: FINA-i radi postupanja po točki II. izreke




